พล.อ.ประยุทธ์ จันทร์โอชา ผู้บัญชาการทหารบก กล่าวถึงกรณีที่ นายวุฒิพงศ์ กชธรรมคุณ หรือ โกตี๋ แกนนำ นปช.ปทุมธานี กล่าวหาว่า มีการสั่งฆ่าตนเอง ว่า ไม่ได้ให้ความสนใจ นายโกตี๋ พร้อมยืนยันว่า เจ้าหน้าที่ทหาร ไม่ทำอะไรที่นอกกฎหมาย ทั้งนี้ พล.อ.ประยุทธ์ ไม่ตอบว่าจะฟ้อง นายโกตี๋ หรือไม่ และไม่ให้อภัย โดยให้ทุกอย่างเป็นไปตามกฎหมาย ส่วนเหตุปะทะระหว่างกลุ่ม กปปส. กับกลุ่มผู้สนับสนุนการเลือกตั้งที่บริเวณเขตหลักสี่นั้น จากการตรวจสอบไม่มีรายงานว่าทหารเข้าไปเกี่ยวข้อง และไม่มีรายงานว่า มีการนำเอาอาวุธปืนของทหารออกไปจากคลัง